Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: okozott, hogy a Kormány az 1998. évi XXXII. törvény 66. §-ában
Paragraph Index: 97

okozott, hogy a Kormány az 1998. évi XXXII. törvény 66. §-ában megjelölt időpontig — 1998. X. 7. napjáig — az 1992. évi XXXII. törvény 2. § (2) bekezdésében írt törvényjavaslatot nem terjesztette az Országgyűlés elé. A panaszos azért fordult az országgyűlési biztoshoz, mert az 1998. március 9-én kelt határozatban részére megállapított egyösszegű kárpótlást még neki nem fizették ki. Az országgyűlési biztos az ügyben a jogbiztonság [Alkotmány 2. § (1) bek.] megsértésének gyanúja miatt indított vizsgálatot. Az országgyűlési biztos vizsgálata feltárta, hogy panaszos részére 1998. III. 9-én napján kelt határozattal édesanyja életének a deportálás ideje alatt történt elvesztése miatt egyösszegű kárpótlást állapítottak meg. E határozatban a Központi Kárrendezési Iroda úgy rendelkezett, hogy „… a kárpótlás összegét megállapító törvény hatályba lépését követő 15 napon belül megkeresem a Nyugdíjfolyósító Igazgatóságot, hogy az egyösszegű kárpótlást, a kárpótlást megállapító törvény szerint az igénylőnek fizesse ki”. Ez utóbb említett törvény — mert megalkotására az országgyűlési biztos vizsgálata befejezésének időpontjáig, 1998. XI. 27. napjáig még nem került sor — nem lépett hatályba. Az 1997. évi XXIX. törvény 14. § (7) bekezdésének rendelkezései szerint a hivatkozott törvényt 1998. január 7. napjáig kellett volna a Kormánynak az Országgyűlés elé terjeszteni. Az 1997. évi XXIX. törvény 14. § (7) bekezdése szerinti rendelkezést azonban az

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes